open-index/open-wikipedia-markdown huggingface dataset:
Talvisaippo

**Talvisaippo** (*Iberis sempervirens*) on ristikukkaiskasvien (Brassicaceae) heimoon ja saippojen (*Iberis*) sukuun kuuluva kasvilaji. Lajia tavataan Etelä-Euroopassa sekä Afrikassa ja Aasiassa. Luonnonvaraisena talvisaippo kasvaa Espanjassa, Ranskassa, Italiassa, Romaniassa, Britteinsaarilla ja Balkanin niemimaalla. Talvisaippo kukkii kesäisin. Kukat ovat valkoisia.

## Kuvia

Tiedosto:Ubiorek wieczniezielony Iberis sempervirens Schneeflocke.jpg
Tiedosto:Iberis sempervirens flower head.jpg
Tiedosto:Iberis sempervirens Gea1.jpg
Tiedosto:Iberis Sempervirens (15802278551).jpg


## Lähteet

## Aiheesta muualla
* Laji.fi: Talvisaippo (''Iberis sempervirens'')
* JSTOR Global Plants: ''Iberis sempervirens'' 
* United States Department of Agriculture (USDA): Iberis sempervirens 
* Flora of North America: ''Iberis sempervirens''
Muhvi (vaate)

**Muhvi** eli **käsipuuhka** on putkimainen käsien lämmitykseen tarkoitettu vaatekappale, joka on valmistettu turkiksesta tai kankaasta. Myös neulottuja muhveja on tehty. Muhvissa voi olla nauha, jolla se ripustetaan kaulaan.

Muhveja alkoi tulla käyttöön 1500-luvulla, ja ne yleistyivät seuraavalla vuosisadalla.

Suomessa käsipuuhkien käyttö kiellettiin sisällissodan aikana Tampereen kaupungissa vuonna 1918. Kiellon syynä oli puuhkan mahdollinen käyttö aseen kätköpaikkana, ja professori Juha Siltalan mukaan käsipuuhka voitiin yleisemmin nähdä vaginaa symboloivana salakavalana kätkönä.

## Lähteet

## Aiheesta muualla
* Siru Päivinen: Joensuussa on testattu hypistelymuhveja – tulokset muistisairaiden hoidossa erittäin rohkaisevia, Yle.fi, uutiset 15.4.2015
Wataru Endō

**Wataru Endō** (, s. 9. helmikuuta 1993 Totsuka-ku, Jokohama) on japanilainen jalkapalloilija, pelipaikaltaan puolustava keskikenttäpelaaja. Hän edustaa Englannin Valioliigassa pelaavaa Liverpoolia, jonne hän siirtyi elokuussa 2023. Aiemmin hän on Euroopassa edustanut belgialaista Sint-Truidenia ja saksalaista VfB Stuttgartia. Japanissa hän edusti Shonan Bellmarea sekä Urawa Red Diamondsia, jossa voitti Japanin liigacupin 2016 ja Aasian Mestarien liigan 2017.

Endō pelasi Stuttgartissa kauden 2019–2020 lainalla seuran pelatessa 2. Bundesliigassa. Stuttgartin noustua Bundesliigaan hän pelasi kaikilla kolmella seuraavalla kaudella 33 sarjaottelua avauskokoonpanossa. Kaudella 2020–2021 hän teki kolme ja syötti neljä maalia. Seuraavalla kaudella hän viimeisteli neljä ja alusti kaksi maalia. Kaudella 2022–2023 hän teki viisi maalia ja antoi viisi maalisyöttöä. Liverpoolissa Endō pelasi debyyttikaudellaan 29 valioliigaottelua, joista avauskokoonpanossa 20, ja teki yhden maalin. Eurooppa-liigan yhdeksässä ottelussa hän teki yhden maalin. Hän voitti Englannin liigacupin 2024. Liverpoolin liigamestaruuskaudella 2024–2025 hän pelasi 20 valioliigaottelussa, mutta oli vain kerran avauskokoonpanossa. Mestarien liigassa hän pelasi kuusi ottelua.

Endō on pelannut Japanin A-maajoukkueessa 69  maaottelua vuodesta 2015 alkaen ja tehnyt niissä neljä maalia: lokakuussa 2019 MM-karsintaottelussa Mongoliaa vastaan, maaliskuussa 2021 ystävyysottelussa Etelä-Koreaa vastaan, tammikuussa 2024 Aaasian-mestaruuskilpailuissa Irakia vastaan sekä syyskuussa 2024 MM-karsintaottelussa Kiinaa vastaan. Endō kuului Japanin joukkueeseen MM-kilpailuissa 2018 mutta ei päässyt kentälle. MM-kilpailuissa 2022 hän pelasi kolmessa ottelussa täyden ajan ja tuli Espanjaa vastaan loppuhetkillä kentälle. Hän pelasi Japanin olympiajoukkueessa vuosien 2016 ja 2021 olympialaisissa ja oli ensin mainitussa turnauksessa joukkueen kapteeni. Aasian-mestaruuskilpailussa hän pelasi viisi ottelua sekä 2019, jolloin Japani sai hopeaa, että 2023. Hän voitti alle 23-vuotiaiden Aasian-mestaruuden 2016.

## Lähteet

## Aiheesta muualla
* Japantimes.co
Mansaaren maantiede

**Mansaaren maantiedettä** määrittelee sen sijainti keskellä Irlanninmerta.

## Fyysinen maantiede
Mansaari on 53 kilometriä pitkä ja 21 kilometriä leveä, joten sen muoto on pitkänomainen. Saaren koordinaatit ovat 54°15′N 4°30′W. Mansaaren korkein kohta on Snaefell, joka kohoaa 621 metrin korkeuteen ja on samalla saaren ainoa vuori. Saaren maasto on monipuolinen ja koostuu enimmäkseen sedimenttikivistä. Mansaarella on merkittäviä kuparin, lyijyn, hopean, sinkin ja raudan esiintymiä. Yli kaksi kolmasosaa maa-alasta on viljelykäytössä. Mansaaren pisin joki Sulby on 16,9 kilometrin mittainen. Rannikolla on useita pienempiä saaria kuten Calf of Man sekä St Patrick’s Isle.

## Ilmasto
Mansaarella vallitsee kosteanlauhkea meri-ilmasto. Kesät ovat viileitä ja talvet leutoja. Saaren sademäärä vaihtelee paljon, ja se on suurempi verrattuna muihin Ison-Britannian saariin. Kuivimmat osat ovat aivan eteläisimmät osat sekä pohjoiset tasangot. Sateisinta on saaren mäkisissä sisäosissa ja Snaefellin vuori. Pakkanen ja lumi ovat harvinaisia muihin Ison-Britannian saariin verrattuna. Havaintokaudella 1985–2015 vuoden lämpimin kuukausi Mansaarella oli elokuu, jolloin vuorokauden keskilämpötila on 15 celsiusastetta. Vuoden kylmin kuukausi oli helmikuu, jolloin vuorokauden keskilämpötila on 6 astetta. Koko vuoden keskilämpötila oli 10 astetta. Sateisin kuukausi oli lokakuu, jolloin satoi keskimäärin 72,7 millimetriä. Keskimäärin vuodessa satoi 558,7 millimetriä, joka jakautui keskimäärin 46,6 millimetrin kuukausivalumaan. Tuulisin kuukausi oli tammikuu, jolloin tuulen keskinopeus oli 29 kilometriä. Vuosittainen tuulen keskinopeus oli 23 kilometriä tunnissa.

## Lähteet
Emi Buendía

**Emiliano "Emi" Buendía Stati** (s. 25. joulukuuta 1996 Mar del Plata) on argentiinalainen jalkapalloilija, pelipaikaltaan hyökkääjä. Hän on pituudeltaan 172-senttimetrinen. Hän edustaa Englannin Valioliigassa pelaavaa Aston Villaa.

Buendía pelasi Espanjassa ensimmäisen pääsarjaottelunsa Getafen joukkueessa helmikuussa 2015. Kahden kauden aikana hän pelasi yhteensä 21 La Ligan ottelua ja teki niissä yhden maalin. Kaudella 2016–2017 hän pelasi Getafen joukkueessa toisella sarjatasolla. Kauden 2017–2018 hän pelasi lainalla Cultural Leonesan joukkueessa toisella sarjatasolla. Kesällä 2018 hän siirtyi Englantiin Norwich Cityn joukkueeseen. Kaudella 2018–2019 hän pelasi mestaruussarjassa 38 ottelua ja teki niissä kahdeksan maalia. Kaudella 2019–2020 hän pelasi Norwichin joukkueessa Valioliigassa 36 ottelua, joista 28 ottelua avauskokoonpanossa. Ainoan valioliigamaalinsa hän teki heinäkuussa 2020 Watfordia vastaan, ja maalisyöttöjä hän antoi seitsemän. Kaudella 2020–2021 hän pelasi mestaruussarjassa 39 ottelua, joissa hän teki 15 maalia ja antoi 17 maalisyöttöä.

Buendía siirtyi kaudeksi 2021–2022 Norwichistä Aston Villaan, joka maksoi 33 miljoonan punnan siirtosumman Norwichille. Ensimmäisellä Villa-kaudellaan hän teki pelaamissaan 35 valioliigaottelussa neljä maalia ja antoi kuusi maalisyöttöä. Kaudella 2022–2023 hän pelasi kaikissa 38 Valioliigan ottelussa, näistä 27 kertaa avauskokoonpanossa. Hän teki viisi maalia ja antoi kaksi maalisyöttöä. Hän oli ristisidevamman vuoksi sivussa koko kauden 2023–2024. Kaudella 2024–2025 hän pelasi 12 valioliigaottelua mutta ei kertaakaan avauskokoonpanossa. Mestarien liigassa hän pelasi neljä ottelua, joista yhden avauksessa. Hän siirtyi tammikuussa 2025 kauden loppuun kestävällä lainasopimuksella saksalaisseura Bayer Leverkuseniin.

Buendía pelasi Espanjan alle 19-vuotiaiden maajoukkueessa kaksi ottelua vuonna 2014. Hän pelasi Argentiinan joukkueessa alle 20-vuotiaiden MM-kilpailuissa 2015 kolme ottelua ja teki yhden maalin. Toistaiseksi ainoan A-maaottelunsa Argentiinan joukkueessa hän pelasi MM-karsintaottelussa Kolumbiaa vastaan helmikuussa 2022.

## Lähteet
Hakol Ze Letova

**Hakol Ze Letova** () on israelilaisen laulaja Dana Internationalin kahdeksas studioalbumi. Se julkaistiin vuonna 2007 levymerkillä Hed Arzi Music.

## Kappaleet
# "Hakol Ze LeT'ova"
# "Yom Huledet"
# "Bereshit"
# "Lo Maamina"
# "Yalla Balagan"
# "Seret' Hodi" (mukana Idan Yaniv)
# "Love Boy"
# "At Mukhana"
# "Eifo Halev?"
# "Ata Memagnet Oti"
# "Yom Akher"
# "Khoravot HaAhava"
# "Hakol Ze LeT'ova" (Ziv Goland & Dani Tuval Remix)
# "Love Boy" (Eli Abramov & Ziv Goland Remix)

## Lähteet
Västanfjärd (kylä)

**Västanfjärd** on kylä Kemiönsaaren kunnan Västanfjärdissä. Kylä sijaitsee kunnan luoteisosassa Västanfjärdsvikenin länsirannalla.

Västanfjärdin kylän kantatilat ovat Vestanfjärdin ja Vestanvikin kartanot. Vestanvikistä on lähteitä 1500-luvulta ja aateliskartanolla on historiansa aika ollut poikkeuksellisen monta eri omistajaa, joista tunnetuin lienee von Konowin suku. Kylän länsiosasta on löytynyt hyvin säilynyt jatulintarha.

Kylän rakennuskannassa on useita vanhoja puutaloja. Västanfjärdin uusi kirkko ja vanha kirkko sijaitsevat kylän alueella. Kylässä on poltettu kalkkia 1900-luvulla, mistä on jäljellä kalkkiuunin rauniot. Västanfjärdin ensimmäinen kansakoulu rakennettiin kylään vuonna 1875 ja sen korvasi 1910 uusi ruotsinkielinen kansakoulu Kälkestads folkskola, joka sai nimensä koululaisten potkukelkoista. Kälkestads folkskola suljettiin 1968, minkä jälkeen rakennukseen muutti vanhainkoti, joka lakkautettiin 2009.

## Lähteet
Neil Zlozower

**Neil "Zloz" Zlozower** on yhdysvaltalainen valokuvaaja, joka on kuvannut rock -yhtyeitä. Häntä pidetään yhtenä merkittävimmistä musiikkialan valokuvaajista. Hänen valokuviaan on käytetty yli 800 aikakauslehden kansikuvissa sekä lukuisissa albumien kansissa, yritysmainoksissa, nuottikirjoissa ja dokumenteissa.

Zlozower aloitti konserttien valokuvaamisen vuonna 1969. Aluksi hän kuvasi ihailemaan artisteja itselleen, myöhemmin hän alkoi myymään kuviaan läheisessä levykaupassa. Valokuvaamisesta muodostui hänelle ammatti levy-yhtiöiden pyytäessä häneltä uusia kuvia yhtyeistä.  Uransa aikana hän on kuvannut muun muassa yhtyeitä AC/DC, Led Zeppelin, David Bowie, Guns N' Roses, Motley Crue, Ratt, The Rolling Stones, U2, KISS, Michael Jackson, Tom Waits, Frank Zappa, Ozzy Osbourne, Korn, Van Halen ja ZZ Top.

Zlozower on julkaissut viisi kirjaa: *Van Halen – A Visual History 1974-1984, Mötley Crüe – A Visual History 1983 – 2005, Fuck You – Rock and Roll Portraits, Six String Heroes – Photographs of Great Guitarists* ja *Eddie Van Halen*. Hänestä on tehty dokumenttielokuva In Your Face: The Neil Zlozower Story (2018).

## Lähteet

## Aiheesta muualla
* Zloz.com
Suuret valssisuosikit 2

**Suuret valssisuosikit 2** on Matin ja Tepon vuonna 1995 julkaistu studioalbumi. Albumi on myynyt kultalevyn oikeuttavan määrän.

Albumi on jatkoa vuoden 1990 platinaa myyneelle albumille *[[Suuret valssisuosikit]]*, ja vuonna 1998 Matti ja Teppo julkaisivat vielä albumin *Suuret valssisuosikit 3*.

## Kappaleet
#
#
#
#
#
#
#
#
#
#
#
#

## Lähteet

## Aiheesta muualla
*
Maija Kolsi-Mäkelä

**Aira Mailis (Maija) Salama Kolsi-Mäkelä**, o.s. **Kolsi** (4. kesäkuuta 1911 Lahti – 16. joulukuuta 1982 Lahti) oli suomalainen tekstiilitaiteilija ja taiteellinen johtaja Helmi Vuorelman perustamassa taidekutomossa.

## Henkilöhistoria
Maija Kolsi-Mäkelän vanhemmat olivat rakennusmestari Oiva Toivo Kolsi ja Ellen Salama Simolin ja puoliso vuodesta 1937 isännöitsijä Janne Mäkelä. Kolsi-Mäkelä tuli ylioppilaaksi 1932 ja valmistui Taideteollisen oppilaitoksen tekstiilitaiteen osastolta 1935. Hän toimi Helmi Vuorelma Oy:n taiteellisena johtajana yli neljäkymmentä vuotta, 1935–1976. Omia näyttelyitä hänellä oli Suomessa 1940-, 1950- ja  1960-luvuilla. Hänen muistonäyttelynsä pidettiin Lahdessa 1984.

## Julkaisuja
* *Helmi- ja nukkamattoja*, 1952
* *Uusia ryijyjä*, 1955
* *Täkänä: suomalainen taidetekstiili*, 1956
* *Uusia ryijyjä 2*, 1960
* *Ryijyjä ja täkänöitä*, 1967
* *Nykyraanuja: 22 raanua*, 1968
* *Raanukuvasto: 16 raanua*, Maija Kolsi-Mäkelä, Maija-Liisa Forss-Heinonen
* *Täkänäkuvasto: täkänöitä*, 1969, Maija Kolsi-Mäkelä ym.
* *Puoliryijyjä*, 1976, Maija Kolsi-Mäkelä, Maija-Liisa Forss-Heinonen, Kirsti Rantanen, Marja Manninen

## Lähteet
Rakkaus on hellyyttä

**Rakkaus on hellyyttä** on suomalaislaulaja Marionin seitsemäs studioalbumi, joka julkaistiin lokakuussa 1977. Albumin tunnetuimmaksi kappaleeksi nousi Antti Hyvärisen säveltämä ja Chrisse Johanssonin sanoittama nimikappale ”Rakkaus on hellyyttä”. Kappale oli yksi vuoden 1977 suurimmista hittikappaleista. Kappaleen singlejulkaisu oli Suomen jukeboxien soitetuin single ja korkeimmillaan singlemyyntilistan 5. sijalla.

EMI julkaisi albumin vinyylilevynä ja C-kasettina syksyllä 1977. Lokakuussa albumi kohosi kuukausittaisen Top 20 -albumilistan 19. sijalle, mutta marraskuussa albumi oli jo 4. sijalla. Listasijoitus tipahti 9. sijalle joulukuussa, jonka jälkeen albumi ei ylettynyt enää 20 parhaan joukkoon. Albumi ylitti kultalevyrajan vuonna 1978 ja sitä on myyty noin 25 000 kappaletta.

## Kappaleet
Kaikkien kappaleiden sovitukset Antti Hyvärinen.

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 
Lähteet:

## Tekijät
### Muusikoita
* Marion Rung – laulu
* Antti Hyvärinen – orkesterin johto / kapellimestari, piano (1, 4, 7, 8), sähköpiano (4, 7)
* Vesa Enne – taustalaulu (1)
* Martti Metsäketo ja Pepe Willberg – taustalaulu (1, 4, 7, 8)
* Juhani Aaltonen – huilu (8)
* Viljo Ala-Pietilä – oboe (8)
* Unto Haapa-aho – klarinetti (8)
* Juhani Aalto ja Tom Bildo – pasuunat (4, 7)
* Markku Johansson ja Simo Salminen – trumpetit (4, 7)
* Kari Kuusamo – syntetisaattori (1, 7)
* Antero Jakoila – kitarat (1, 7)
* Nono Söderberg – kitarat (4, 8)
* Heikki Laurila – kitarat (4, 7, 8), mandoliini (1)
* Ilkka Willman – basso (1, 4, 7, 8)
* Roope Koistinen – rummut (1, 4, 7, 8)
* Matti Oiling – lyömäsoittimet (7)
* Markku Hannola – kellopeli (8), patarumpu (1)
* Tomi Parkkonen – tamburiini (4, 8)

; Jousiryhmän jäseniä
* Jarmo Ahvenainen, Heikki Hämäläinen, Pekka Kari, Yrjö Lasonpalo, Marjukka Nenonen, Jussi Pesonen, Mikko Pesonen ja Jorma Ylönen – viulut (1, 4, 7, 8)
* Anna Repo – viulu (1)
* Mauri Pietikäinen ja Ahti Pilvi – alttoviulut (1, 4, 7, 8)
* Kari Lindstedt – sellot (1, 4, 7, 8)
* Jaakko Raulamo – sellot (1, 4, 5, 7, 8, 12)

### Tuotanto
* Chrisse Johansson – tuottaja
* Finnlevy-studiot (Takomo-studiot) / Antti Joki & Tom Vuori – äänitys (elokuussa 1977)
* Mainos-tv-studiot (MTV-studiot) / Per Wallenius – äänitys (elokuussa 1977)
* Ilmari Kostiainen – valokuvat
* Seppo Järvinen – ulkoasu

Kappaleet 1, 2, 4, 7 ja 8 äänitettiin Takomo-studioilla ja MTV-studioilla elokuussa 1977. Taustaraidat äänitettiin 8. ja 9. päivä, laulut 10. päivä ja jouset 11. päivä.

## Lähteet
Cateva

**Cateva Oy** on 2016 perustettu kiinteistötekniikkaan, rakennus- ja vahinkosaneeraustöihin, kosteuskartoituksiin, koneurakointiin, maanrakennus- ja viherrakennustöihin sekä alueurakointiin keskittynyt yritys, joka työllistää noin 180 henkilöä pääkaupunkiseudulla, Pirkanmaalla, Jyväskylässä ja Satakunnassa. Cateva on osa Kotikatu Oy:ta.

Catevan palveluihin kuuluvat asuin- ja liikekiinteistöjen sähkö- ja putkityöt, ilmanvaihtotyöt, kylmälaitetyöt, kiinteistöautomaatio, korjausrakentaminen, kosteuskartoitukset ja kuivaus, vahinkosaneeraus, asfaltointi, maanrakennus ja vihertyöt, kuljetus ja koneurakointi, remontit ja vikakorjaukset, vaihtolavat ja roskalavat sekä sähköautojen latauspisteet.

Yhtiö toimi vuosina 2004–2016 nimellä Kh-kiinteistösähkö oy. Se otti vuonna 2016 nimen Cateva ja se kuului Kotikatu Oy:hyn. Syyskuussa 2020 Kotikatu ja PHM Group yhdistyivät samaan konserniin, jonka pääomistaja on norjalainen pääomasijoitusyhtiö Norvestor.

Catevan toimitusjohtaja on Markku Sevon ja sen liikevaihto vuonna 2019 oli 13.7 miljoonaa euroa.

## Lähteet

## Aiheesta muualla
* Catevan verkkosivu
Arkikieli

**Arkikieli** on epämuodollista ja epävirallista kielenkäyttöä, joka poikkeaa neutraalista yleiskielestä ja asiatyylistä. Arkikielisyyksiä käytetään runsaasti etenkin puhekielessä mutta nykyisin aiempaa enemmän myös kirjoitetussa kielessä.

Sanakirjoissa arkikieliset sanat osoitetaan lyhenteellä *ark.*

Monen sanan kohdalla on erilaisia mielipiteitä siitä, onko se arkikielinen vai yleiskielinen. Yleiskielen ja arkikielen välinen harmaa alue on myös nykyisin aiempaa leveämpi. Melko yleisesti arkikielisiksi katsotaan esimerkiksi sanat *jätski*, *kovis*, *kommari* ja *fiilinki*. Sana *kiva* on monessa yhteydessä jo yleiskieltä, mutta ei kuitenkaan sovi mihin tahansa tekstiin, kuten yleiskieliset *mukava* ja *miellyttävä*.

Joskus arkikielisestä sanasta tulee ajan myötä yleiskielinen. Esimerkiksi sanat *kolari*, *purkki*, *perua* ja *purnata* olivat arkikielisiä vielä *[[Nykysuomen sanakirja]]ssa* (1951–1961). Kun *[[Kielitoimiston sanakirja]]* ilmestyi sähköisenä vuonna 2004, aiemmin arkikielisinä pidetyt sanat *flirttailla*, *sinkku*, *polttarit*, *lööppi* ja *funkkis* oli jo merkitty yleiskielisiksi. Lyhentymällä syntyneet sanat muuttuvat nopeasti arkisista yleiskielisiksi, kuten *video*, *mikro* ja *latte*. Muodostustavaltaan uudenlaiset sanat ovat aluksi arkikielisiä, kuten *kolaroida*, *häiriköidä* ja *mökkeillä*. Myös vieraan kielen monikon pohjalta syntyneet *pinssi* ja *fakta* olivat aluksi arkikielisiä. Useat ruotsin kielestä mukautetut sanat olivat suomessa pitkään arkikielisiä, kuten *pulla*, *bussi*, *tiskata*, *tolppa*, *remontti*, *henkselit*, *halsteri*, *karmi*, *mortteli* ja *siivu*.

## Lähteet
Dublinin viskipalo 1875

**Dublinin viskipalo 1875** sai alkunsa iltakahdeksan jälkeen 18. kesäkuuta 1875, kun Reidin mallastamolla ja Malonen varastolla The Libertiesin alueella Dublinissa syttyi tulipalo. Varastolla säilytettiin noin 5&nbsp;000 tynnyrillistä viskiä ja muita väkijuomia. Palon levitessä puisiin tynnyreihin ne hajosivat, ja viskiä virtasi varastosta kadulle levittäen samalla paloa läheisiin taloihin. Palavan viskin virta Mill Streetillä oli yli puolen metrin levyinen, 15 senttiä syvä ja 400 metriä pitkä. Kahden tunnin kuluttua syttymisestään palo oli levinnyt viskin mukana kaikkiin taloihin Mill Streetin toisella sivulla sekä joihinkin taloihin Chamber Streetillä.

Dublinin palokunta ei voinut sammuttaa paloa vedellä, koska se olisi vain levittänyt viskiä entisestään. Sen sijaan viskin päälle kaadettiin sotilaiden avustuksella hiekkaa, soraa ja hevosenlantaa, joihin viski lopulta imeytyi, jolloin palokunta pääsi sammuttamaan palavia rakennuksia. Palo oli yksi Dublinin historian tuhoisimpia: monet menettivät kotinsa, ja pormestarin heidän avukseen perustamaan rahastoon kerättiin satoja puntia.

Itse palo ei vaatinut yhtään kuolonuhria. Palosta erikoisen tekee kuitenkin se, että 13 ihmistä kuoli sen seurauksena alkoholimyrkytykseen. Huomattuaan kadulla virtaavan viskin ihmiset keräsivät sitä patoihin ja pannuihin, ja niiden täytyttyä käyttivät hattujaan ja jopa saappaitaan juoma-astioina. Runsaan alkoholin nauttimisen seurauksena ainakin 24 ihmistä toimitettiin tajuttomina kaupungin sairaaloihin.

## Lähteet
Jatke

**Jatke** on suomalainen, yksityisomisteinen rakennusalan konserni. Jatke rakentaa asuntoja ja toimitiloja pääkaupunkiseudun, Tampereen ja Turun alueilla. Konsernissa työskentelee noin 430 rakennusalan ammattilaista. Yrityksen liikevaihto oli vuonna 2025 oli 503,4 miljoonaa euroa. 

## Historia

Vuonna 2009 perustettu Jatke on kasvanut yhdeksi Suomen suurimmista rakennusalan yrityksistä. Konsernin emoyhtiönä toimii Jatke Oy. Yhtiön kotipaikka on Helsinki, ja myös pääkonttori sijaitsee Helsingissä. Vuonna 2012 perustettiin Jatke Uusimaa Oy vastaamaan konsernin asuntorakentamisesta pääkaupunkiseudulla. Vuonna 2016 Turun seudun liiketoiminta yhtiöitettiin ja perustettiin Jatke Länsi-Suomi Oy. Vuoden 2019 alusta yhtiöitettiin Tampereen seudun asunto-, toimitila- ja korjausrakentamisen liiketoiminta Jatke Pirkanmaa Oy:ksi ja konsernin julkisivurakentaminen Jatke Julkisivut Oy:ksi. Pääkaupunkiseudun toimitila- ja korjausrakentamisliiketoiminta yhtiöitettiin Jatke Toimitilat Oy:ksi 1.1.2022 alkaen. Emoyhtiö Jatke Oy vastaa konsernin yhteisistä tukitoiminnoista: hankekehityksestä, hankinnasta, henkilöstöasioista, kehityksestä, laadusta, lakiasioista, taloushallinnosta, tietohallinnosta, turvallisuudesta sekä viestinnästä. 

## Lähteet

## Aiheesta muualla
* Jatkeen verkkosivu
La Plagne Tarentaise

**La Plagne Tarentaise** on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee noin 44 kilometriä Albertvillen kaupungista kaakkoon.

Kunta muodostettiin 1. tammikuuta 2016 kun neljä kuntaa Bellentre, La Côte-d'Aime, Mâcot-la-Plagne ja Valezan yhdistyivät. Uuden kunnan hallintopaikaksi nimettiin Mâcot-la-Plagne.

La Plagne Tarentaisen alueella on huomattava osa La Plagnen laskettelukeskuksen rinteistä.

## Lähteet

## Aiheesta muualla
Uskonto Nepalissa

**[[Nepal]] on uskonnollisesti** monimuotoinen valtio, jossa enemmistö väestöstä on hinduja. Maan kuningasta palvottiin pitkään hindujumala Vishnun ruumiillistumana, kunnes maasta tuli 2000-luvun ensi vuosikymmenen lopulla tasavalta, jossa lainsäädäntö takaa uskonnonvapauden. Sitä ennen Nepal oli maailman ainoa valtio, jossa hindulaisuus oli virallinen valtionuskonto. Nepalin vuonna 2015 hyväksyttyyn perustuslakiin kirjattiin, ettei maalla ole valtionuskontoa.

Vuoden 2011 väestönlaskennan mukaan 81,3 prosenttia Nepalin väestöstä oli hindulaisia, 9&nbsp;% buddhalaisia, 4,4&nbsp;% muslimeita, 3&nbsp;% kiratisteja (paikallisen kansan etninen uskonto), 1,4&nbsp;% kristittyjä ja 0,9&nbsp;% muita uskontoja tai uskonnottomia.

Nepalin eri kansoilla on myös itsenäisiä uskonnollisia piirteitä. Esimerkiksi buddhalaiset newarit valitsevat kulttuurinsa mukaisesti kumarin eli nuoren tytön, jota he kunnioittavat jumalattarena, kunnes tämä vuotaa verta. Kun kumari haavoittuu tai hänellä alkaa kuukautiset, tulee kumariksi valita uusi tyttö.

## Buddhalaisuus
Buddha Siddhartha Gautama syntyi Lumbinissa, joka sijaitsee nykyisen Nepalin alueella. Alueelta on löytynyt maailman vanhin buddhalainen temppeli, joka on ajoitettu 500-luvulle ennen ajanlaskun alkua. Lumbini on tärkeimpiä Buddhan elämään liittyviä paikkoja ja merkittävä pyhiinvaelluspaikka.

Vuonna 2007 Nepalin pohjoisosasta löytyi lähes pystysuorasta kalliosta luolasto. Sieltä löytyi runsaasti Buddhan elämää esittäviä kuvia, jotka ovat peräisin jopa 1300-luvulta, sekä musteella, hopealla ja kullalla maalattuja tiibetinkielisiä käsikirjoituksia ja esikristillisen aikakauden keramiikan sirpaleita.

## Politiikka ja lainsäädäntö
Vuonna 2015 hyväksytyn perustuslakinsa mukaan Nepalissa ei ole valtionuskontoa, mutta valtio pyrkii suojelemaan "muinaisista ajoista saakka harjoitettua uskontoa" ja käännyttäminen on kiellettyä. Perustuslaki myös tekee hindujen pyhästä eläimestä lehmästä maan kansalliseläimen. Perustuslaki on saanut kritiikkiä osakseen useilta ryhmiltä. Hindunationalistit ovat arvostelleet sitä, että hindulaisuus ei enää ole valtionuskonto. Kristityt uskovat käännyttämisen kieltävän lakipykälän olevan suunnattu heitä vastaan.

Nepal on pyrkinyt kieltämään vanhoja haitallisia uskonnollisia tapoja, kuten chhaupadi-nimellä tunnetun hindulaisen tavan eristää nainen kuukautisten ajaksi karjasuojaan. Tapa on johtanut useisiin kuolemiin, jotka ovat johtuneet käärmeenpuremista tai savunhengittämisestä. Tapa on ollut kielletty vuodesta 2005, mutta kiellon rikkomisesta alettiin rangaista vasta vuonna 2017. Toinen vastaava tapa on Gadhimai-jumalattarelle toimitetut veriuhrit, jotka lopetettiin vuonna 2015 eläinsuojeluaktivistien painostuksen vuoksi.

Nepalin hindunationalistien menestys politiikassa on ollut vähäistä. Nepalin merkittävimmällä hindunationalistisella puolueella Rastriya Prajatantra Partyllä on vain yksi paikka parlamentissa vuonna 2019.

## Lähteet

## Aiheesta muualla

* Nepalin vuoden 2011 väestönlaskenta, uskonto sivulla 184 
* Vuoden 2011 väestönlaskennan tiedot kartalla, uskonto kohdassa ''social'' 
* Kathmandussa riitti jumalia jokaiselle (Ylen arkisto)
Yhdysvaltain avoin tennisturnaus 2019 – miesten kaksinpeli

Novak Đoković oli turnauksen puolustava mestari, mutta luovutti Stanislas Wawrinkaa vastaan neljännellä kierroksella.

Turnauksen voitti Rafael Nadal, joka voitti loppuottelussa Daniil Medvedevin viidessä erässä.

## Sijoitetut pelaajat


# Novak Đoković *(4. kierros, luovutus)*
# **[[Rafael Nadal]] (mestari)**
# Roger Federer *(puolivälierät)*
# Dominic Thiem *(1. kierros)*
# Daniil Medvedev *(loppuottelu)*
# Alexander Zverev *(4. kierros)*
# Kei Nishikori *(3. kierros)*
# Stéfanos Tsitsipás *(1. kierros)*
# Karen Hatšanov *(1. kierros)*
# Roberto Bautista Agut *(1. kierros)*
# Fabio Fognini *(1. kierros)*
# Borna Ćorić *(2. kierros, vetäytyi)*
# Gaël Monfils *(puolivälierät)*
# John Isner *(3. kierros)*
# David Goffin *(4. kierros)*
# Kevin Anderson *(vetäytyi)*
# Nikoloz Basilashvili *(3. kierros)*
# Félix Auger-Aliassime *(1. kierros)*
# Guido Pella *(1. kierros)*
# Diego Schwartzman *(puolivälierät)*
# Milos Raonic *(vetäytyi)*
# Marin Čilić *(4. kierros)*
# Stanislas Wawrinka *(puolivälierät)*
# Matteo Berrettini *(välierät)*
# Lucas Pouille *(2. kierros)*
# Taylor Fritz *(1. kierros)*
# Dušan Lajović *(2. kierros)* 
# Nick Kyrgios *(3. kierros)*
# Benoît Paire *(2. kierros)*
# Kyle Edmund *(1. kierros)*
# Cristian Garín *(2. kierros)*
# Fernando Verdasco *(2. kierros)*


## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6
 

#### Lohko 7

#### Lohko 8

## Lähteet
* Main Draw
### Viitteet
Pierre Auguste Cot

**Pierre Auguste Cot** ( 17. helmikuuta 1837 Bédaneux, Hérault – 2. elokuuta 1883 Pariisi) oli ranskalainen taidemaalari. Hän edusti akateemista taidetta. 

Cot sai ennen siirtymistään Pariisiin taideopetusta Toulousessa. Pariisissa hänen opettajinaan olivat Léon Cogniet, Alexandre Cabanel ja William-Adolphe Bouguereau. Ensimmäisen näyttelynsä Cot piti vuonna 1863, ja 1870-luvulla hän oli jo suosittu taiteilija. Cotin otti suojatikseen kuvanveistäjä Francisque Duret, jonka tyttären kanssa Cot solmi avioliiton.

Cot oli suosittu muotokuvamaalari, ja hänet palkittiin Ranskan kunnialegioonan ritarin arvolla vuonna 1874. Cotin oppilaita olivat muun muassa Ellen Day Hale ja Anna Elizabeth Klumpke. 

## Lähteet

 
## Aiheesta muualla

* http://www.metmuseum.org/art/collection/search/435997
* http://www.artrenewal.org/artists/pierre-auguste-cot/730
Salins-Fontaine

**Salins-Fontaine** on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee noin 36 kilometriä Albertvillen kaupungista etelään.

Kunta muodostettiin 1. tammikuuta 2016 kun kaksi kuntaa Fontaine-le-Puits ja Salins-les-Thermes yhdistyivät. Uuden kunnan hallintopaikaksi nimettiin Salins-les-Thermes.

Salins-Fontaine on kylpyläkaupunki. Siellä on useita lämpimiä lähteitä, joiden suolaisen veden uskotaan auttavan moniin vaivoihin.

## Lähteet

## Aiheesta muualla
Les Belleville

**Les Belleville** on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee noin 47 kilometriä Albertvillen kaupungista etelään.

Kunta muodostettiin 1. tammikuuta 2016 kun kaksi kuntaa Saint-Martin-de-Belleville ja Villarlurin yhdistyivät. Uuden kunnan hallintopaikaksi nimettiin Saint-Martin-de-Belleville. Kuntaan liittyi 1. tammikuuta 2019 vielä yksi kunta Saint-Jean-de-Belleville.

1600-luvulla rakennettu barokkityylinen kappeli *Notre-Dame-de-la-Vie* on Bellevillen laakson tärkein uskonnollinen rakennus. Kylässä järjestetään vuosittainen juhla 15. elokuuta, johon kuuluu pyhiinvaellusretki kappeliin.

## Tunnettuja kuntalaisia
*Mélanie Suchet (s. 1976), alppihiihtäjä (Saint-Martin-de-Belleville)

## Lähteet

## Aiheesta muualla
Kullan kartano

**Kullan kartano** ( tai *Kulla herrgård*) on Loviisan Ruotsinpyhtäällä sijaitseva kartano, joka tunnetaan historiallisissa dokumenteissa 1400-luvun alkupuolelta lähtien. Nykyinen hirsirakenteinen, empiretyylinen päärakennus on valmistunut Carl Fredrik von Bornin suunnitelmien mukaan 1863, ja osa sitä ympäröivästä puistosta on peräisin 1700-luvulta. Myös vanha päärakennus vuodelta 1785 on säilynyt. Kartanon talousrakennuksiin kuuluvat maitohuone 1800-luvun keskivaiheilta sekä luonnonkivistä rakennettu navetta ja viljamakasiini. Puistossa on arkkitehti Eva Kuhlefelt-Ekelundin vuonna 1917 piirtämä leikkimökki. Museovirasto on inventoinut kartanon valtakunnallisesti merkittäväksi rakennetuksi kulttuuriympäristöksi.

Kartanon kukoistusaikaa oli 1800-luvun loppu, jolloin kiinteistöön kuului 2&nbsp;200 hehtaaria maita ja maatöissä avusti piikojen ja renkien rinnalla 17 torpparia perheineen. 1980-luvun keskivaiheilla kartanoon kuului 460 hehtaaria peltoja, joista 73 oli viljelyksessä.

## Historiaa
Kullan kartano sijaitsi alun perin merenlahden suulla, mutta maankohoamisen vuoksi kartano on jäänyt kukkulalle Taasianjoen varteen.

Vuonna 1419 tuolloinen rälssitila tuli Pernajan kirkkoherran Helvik Stoltefothin omistukseen, minkä jälkeen tilan omisti Dufvan suku ja vuodesta 1523 Henrik Eriksson Risbit ja Hoijan kreivi Juhana sekä vuosina 1581–1710 Boije af Gennäsin suku, aluksi Göran af Boije. Tila nautti säterivapautta vuodesta 1639 alkaen ja muodostettiin säteriratsutilaksi 1694. 1740-luvulla omistajaksi tuli Carl Johan Pose. 1800-luvun alkupuolen ajan kartanon omistajia olivat Anton Clayhills, sitten Teschen suvun jäsenet Carl ja Lorentz Tesche ja vuodesta 1855 Munck af Fulkilan suku.

Päätilan tiluksia laajennettiin 1800-luvulla useaan otteeseen. 1900-luvulla Kullan kartanoa emännöi pitkään lähes satavuotiaaksi elänyt rouva Gerda Grahn (1886–1986), joka säilytti päärakennuksen hyvin alkuperäisessä asussaan ja teki korjauksia vain harkiten. Hänen isänsä, agronomi Gustaf Simolin oli ostanut kartanon vuonna 1884, mutta kuoli pian Gerdan syntymän jälkeen 1886. Gerdan äidin mennessä uusiin naimisiin 1896 Kulla myytiin, mutta Gerda Grahn osti kartanon takaisin itselleen 17-vuotiaana 1903. Hänen jälkeensä kartanon otti vastuulleen Gerda ja Ragnar Grahnin ainoa lapsi Anna-Ulrika Grahn-Wallen (1911–2005). Aviomies Gunnar Wallenin kuoltua vuonna 1968 Anna-Ulla ylläpiti kartanoa yksin. Hän määräsi testamentissaan perustettavaksi säätiön nimeltä Stiftelsen Kulla Herrgård, joka huolehtii hänen jälkeensä kartanosta. Kartano ei ole avoinna yleisölle, mutta vastaanottaa harkinnan mukaan tutkija- ja opintoryhmiä.

Kesällä 2019 Loviisan kaupungin museo esittelee Komendantintalossa Kullan kartanoa näyttelyssä *Kartanon maailma – kahden naisen elämäntyö*.

## Lähteet

## Aiheesta muualla
*Valokuvia kartanosta Svenska Ylen jutussa vuodelta 2015
Toulon Élite Futsal

Toulon Elite Futsal on futsal-seura, joka perustettiin 2008. Sen kotihalli sijaitsee Saint-Rochin alueella, Toulon.

Klubin puheenjohtajana on vuodesta 2008 alkaen ollut sen perustaja Sassi Ben Naceur. Edustusjoukkue, jota on vuodesta 2018 lähtien valmentanut Karim Akh Deman-Marouani, on pelannut yhdeksän vuotta putkeen pääsarjassa.

TEF pelaa kotipelinsä Jauréguiberry Sports Palace: lla ja värit ovat punainen ja musta. Klubin puheenjohtajana on toiminut Sassi Ben Naceur sen perustamisesta lähtien.
Suvi Vacker

**Suvi Vacker** (s. 8. toukokuuta 1983 Jyväskylä) on suomalainen maastopyöräilijä ja entinen jääkiekkoilija. 

Vacker pelasi jääkiekon naisten SM-sarjassa JYPissä vuosina 2000-2003 ja 2008-2015. 

Jääkiekkouran jälkeen Vacker on kilpaillut maastopyöräilyssä. Hän oli maastopyöräenduron SM-sarjassa toinen vuonna 2017 ja ensimmäinen vuonna 2018

## Lähteet
Human: Fall Flat

**Human: Fall Flat** on No Brakes Gamesin vuonna 2016 luoma ja Curve Digitalin julkaisema tasohyppelypeli. Se on julkaistu Microsoft Windowsille, Linuxille sekä MacOSille vuonna 2016, sekä vuonna 2017 PlayStation 4, Nintendo Switch ja Xbox One -pelikonsoleille. Pelin on kehittänyt Tomas Sakalauskas.

## Pelaaminen
*Human: Fall Flat* on tasohyppely/pulmapeli, jossa pelaajat selvittävät erilaisia tasoja yrittäen päästä maaliin. Pelaaja voi luoda peliin oman hahmonsa.
Yhdysvaltain avoin tennisturnaus 2019 – naisten kaksinpeli

Naomi Ōsaka oli puolustava mestari, mutta hävisi Belinda Bencicille neljännellä kierroksella.

Turnauksen voitti kanadalainen Bianca Andreescu, joka päihitti loppuottelussa Serena Williamsin. Tämä oli Andreesculle ensimmäinen grand slam -mestaruus.

## Sijoitetut pelaajat


# Naomi Ōsaka *(4. kierros)*
# Ashleigh Barty *(4. kierros)*
# Karolína Plíšková *(4. kierros)*
# Simona Halep *(2. kierros)*
# Elina Svitolina *(välierät)*
# Petra Kvitová *(2. kierros)*
# Kiki Bertens *(3. kierros)*
# Serena Williams *(loppuottelu)*
# Aryna Sabalenka *(2. kierros)*
# Madison Keys *(4. kierros)*
# Sloane Stephens *(1. kierros)*
# Anastasija Sevastova *(3. kierros)*
# Belinda Bencic *(välierät)*
# Angelique Kerber *(1. kierros)*
# **[[Bianca Andreescu]] (mestari)**
# Johanna Konta *(puolivälierät)*
# Markéta Vondroušová *(vetäytyi)*
# Wang Qiang *(puolivälierät)*
# Caroline Wozniacki *(3. kierros)*
# Sofia Kenin *(3. kierros)*
# Anett Kontaveit *(3. kierros, vetäytyi)*
# Petra Martić *(4. kierros)*
# Donna Vekić *(puolivälierät)*
# Garbiñe Muguruza *(1. kierros)*
# Elise Mertens *(puolivälierät)*
# Julia Görges *(4. kierros)*
# Caroline Garcia *(1. kierros)*
# Carla Suárez Navarro *(1. kierros, luovutus)*
# Hsieh Su-wei *(2. kierros)*
# María Sákkari *(3. kierros)*
# Barbora Strýcová *(1. kierros)*
# Dajana Jastremska *(3. kierros)*
# Zhang Shuai *(3. kierros)*


## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
* Main Draw
### Viitteet
Ajuriyhdistysten ja Osastojen Liitto

**Ajuriyhdistysten ja Osastojen Liitto** (perustettaessa **Suomen Ajurien Liitto**) oli suomalainen vuosina 1908–1913 toiminut ajureita edustanut ammattiliitto. Liitto julkaisi *[[Ajuri (lehti)|Ajuri]]*-lehteä, joka ilmestyi vuosina 1906–1913.

Liitto perustettiin kesällä 1908 Suomen ajurien viidennessä yleisessä kokouksessa, johon otti osaa edustajia Helsingistä, Turusta, Tampereelta, Viipurista, Oulusta ja Vaasasta. Liiton keskuspaikaksi valittiin Tampere. Osa edustajista olisi halunnut ajurien yhdistyvän Suomen Satama- ja Vesiliikennetyöntekijäin Liittoon.

Ajuriliittoa leimasi poliittinen kiistely. Liittoa johtivat sosialidemokraatit, mutta mukana olivat myös porvarilliset ryhmittymät (suomettarelaiset, perustuslailliset ja ruotsalaiset). Ajurien järjestäytyminen pieniin puoluepoliittisesti suuntautuneisiin osastoihin halvaannutti liiton toiminnan ja heikensi alan edunvalvontaa. Vuonna 1912 liittohallinto pyrki fuusioimaan ajurit perusteilla olleeseen Suomen Kuljetustyöntekijäin Liittoon, mutta asiasta koolle kutsuttuun kokoukseen saapui vain kahden osaston edustajat, jotka eivät halunneet tehdä päätöksiä koko liiton puolesta. Liiton toiminta kuihtui lopullisesti loppuvuonna 1913 ja Ajuri-lehti lakkasi ilmestymästä.

## Lähteet

## Aiheesta muualla
**Ajuri*-lehdet Kansalliskirjaston digikirjastossa: 1906-1913
Teneriffanmaite

**Teneriffanmaite** (*Lotus campylocladus*) on hernekasvien (Fabaceae) heimoon kuuluvan maitteiden suvun laji. Teneriffanmaitetetta kasvaa endeemisenä eli kotoperäisenä Teneriffan saarella. Se kasvaa tiheissä mättäissä kanarianmäntymetsien kenttäkerroksessa, jossa usein ei juuri muita lajeja tavata.

## Kuvaus
### Lehdet ja oksat
Teneriffanmaitteen varret ovat kohenevia ja kasvavat tiheissä mättäissä muodostaen pieniä pensaita. Lehdissä on viisi lehdykkää, jotka ovat muodoltaan suikeita tai soikeita. Varret ja lehdet ovat hienon samettimaisen karvan peittämiä.

### Kukat
Teneriffanmaite kukkii keväällä, ja sen kukinnoissa on yleensä 3–6 kukkaa. Kukat ovat 6–9 millimetriä pitkiä.

## Levinneisyys
Teneriffanmaitetta kasvaa endeemisenä Teneriffalla saaren länsiosissa. Sitä tavataan kanarianmäntyvyöhykkellä ja Las Cañadasin kalderan alueella Teiden kansallispuistossa, jossa se viihtyy laavakivikoissa ja tuhkaisessa maaperässä. Se on usein alueen kenttäkerroksen harvoja lajeja.

## Kuvia

Lotus campylocladus IMG 4844 tenerife chio los hoyos pine forest.JPG|Teneriffanmaite viihtyy kivisessä ja hiekkaisessa maassa
La Palma - El Paso-Fuencaliente - LP-2 - Lava of El Charco + Lotus campylocladus 02 ies.jpg|Teneriffanmaitteen mätäs
Lotus campylocladus kz1.JPG|Teneriffanmaite kivien välissä


Lotus campylocladus IMG 4843 tenerife chio los hoyos pine forest.JPG|Teneriffanmaitteen versoja
Lotus campylocladus kz11.JPG|Teneriffanmaitteen kukintoja
Lotus campylocladus kz7.JPG|Teneriffanmaitteen kukintoja


## Lähteet
* 

### Viitteet

## Aiheesta muualla
* 
* 
*
Suomen Jalkinetyöntekijäin Liitto

**Suomen Jalkinetyöntekijäin Liitto** oli suomalainen suutareita edustanut ammattiliitto, joka kuului Suomen Ammattijärjestöön vuosina 1907–1910. Liitto julkaisi *Jalkineseppä*-lehteä, joka ilmestyi vuosina 1899 ja 1907–1909 Helsingissä.

Liitto perustettiin ensimmäisen kerran vuonna 1897 alan työntekijöiden yleisessä edustajakokouksessa. Järjestö kuitenkin lopetti toimintansa pian ja uusi Suomen Jalkinetyöntekijäin Liitto muodostettiin heinäkuussa 1905 Viipurissa pidetyssä suutarien neljännessä edustajakokouksessa. Liiton keskuspaikaksi valittiin Helsinki.

Vuonna 1906 liittoon kuului 9 osastoa ja 450 jäsentä. Liiton puheenjohtajaksi valittiin 1907 K. Hietanen.

Vuonna 1910 liitto yhdistyi Suomen Nahanjalostustyöntekijäin Liiton kanssa muodostaen Suomen Nahkatyöväen Liiton. Lakkautettaessa liittoon kuului 207 jäsentä ja 10 osastoa.

## Lähteet

## Aiheesta muualla
**Jalkineseppä*-lehdet Kansalliskirjaston digikirjastossa: 1899, 1907-1908
Pikeenit

**Pikeenit** (lat. *Piceni*) olivat muinainen kansa, joka asui Apenniinien niemimaalla Picenumin eli nykyisen Marchen alueella. He olivat saaneet nimensä palokärjen (*Picus*) mukaan, joka oli perimätiedon mukaan johdattanut heidät tälle alueelle ver sacrumin aikana.. 

## Lähteet
* Castrén, Paavo ja Pietilä-Castrén, Leena: Antiikin käsikirja. Otava, 2000. .

### Viitteet
Lorax

**Lorax** voi tarkoittaa seuraavia:

* Lorax, Dr. Seussin lastenkirja
* Lorax, animaatioelokuva vuodelta 2012
*Lorax, televisioelokuva vuodelta 1972
* Lori "Lorax" Black (s. 1954), yhdysvaltalainen muusikko
Perusia

**Perusia**, nykyinen Perugia, oli alun perin umbrilainen, sittemmin etruskien 12 kaupungin liittoon kuulunut strategisesti tärkeä kaupunki. Se sijaitsi Tiberin laakson ylle kohoavalla kukkulalla. Perusia taisteli Roomaa vastaan vuonna 295 eaa., vaikka kaupungeilla oli liittolaisuussopimus. Perusia joutui lopulta alistumaan, ja kaupunki tuki Roomaa Hannibalin hyökättyä Italiaan toisen puunilaissodan aikana. Octavianus valloitti Perusian kansalaissodassa.

## Lähteet
*Castrén, Paavo ja Pietilä-Castrén, Leena: Antiikin käsikirja. Otava, 2000. .
### Viitteet
Lorax (vuoden 2012 elokuva)

**Lorax** (engl. *The Lorax*) on Chris Renaudin ohjaama animaatioelokuva vuodelta 2012. Se perustuu samannimiseen lastenkirjaan. Elokuva tuotti maailmanlaajuisesti 348,8 miljoonaa dollaria. Elokuvan pääosissa ääninäyttelevät Danny DeVito, Ed Helms, Zac Efron ja Taylor Swift.

## Ääninäyttelijät
 

## Lähteet
John Shirley-Quirk

**John Stanton Shirley-Quirk** CBE (28. elokuuta 1931 Liverpool – 7. huhtikuuta 2014 Bath) oli brittiläinen oopperalaulaja, äänialaltaan bassobaritoni.

## Elämä ja ura
Shirley-Quirk lauloi lukioaikoinaan kuorossa ja soitti viulua. Tämän jälkeen hän opiskeli kemiaa ja fysiikkaa Liverpoolin yliopistossa, mutta jatkoi lauluopintoja Austen Carnegien johdolla. Kansalaispalveluksen Shirley-Quirk suoritti opettamalla luonnontieteitä Britannian kuninkaallisten ilmavoimien palveluksessa, ja tämän jälkeen hän pääsi kemian luennoitsijaksi Acton Technical Collegeen, joka nykyään on osa Brunelin yliopistoa. Musiikissa hän sai vielä opetusta Lontoossa Roy Hendersonilta. Shirley-Quirkista tuli myös St Paulin katedraalin laulaja. Häneen vaikuttivat vahvasti Dietrich Fischer-Dieskau ja Peter Pears, kuten hänen ikäluokassaan oli yleistä. 

Vuonna 1961 Shirley-Quirk oli varaesiintyjänä Gregor Mittenhoferin roolissa Hans Werner Henzen *[[Elegy for Young Lovers]]in* Britannian-ensiesityksessä Glyndebournen festivaalilla; varsinaisena roolin esittäjänä oli Carlos Alexander. Seuraavana vuonna Shirley-Quirkilla oli oma rooli tohtorina *[[Pelléas et Mélisande]]ssa* Sussexissa. Vuonna 1970 hän pääsi tulkitsemaan Mittenhoferin roolin Edinburghin festivaalilla Skotlannin oopperan kanssa. Benjamin Britten kuuli Shirley-Quirkin esiintymisen Johann Sebastian Bachin *[[Jouluoratorio]]ssa* Ipswichissä vuonna 1963, ja laulaja pääsikin liittymään Brittenin English Opera Groupiin.

Vuonna 1973 Shirley-Quirk teki ensiesiintymisensä Covent Gardenissa Brittenin *[[Kuolema Venetsiassa (ooppera)|Kuolema Venetsiassa]]* -oopperan esityksessä. Seuraavana vuonna hän debytoi Metropolitan-oopperassa samassa teoksessa. Vuonna 1974 hän myös esiintyi Proms-festivaalin viimeisessä illassa Charles Grovesin johdolla William Waltonin *[[Belshazzar's Feast]]* -teoksen esityksessä säveltäjän ollessa läsnä. Shirley-Quirk levytti Brittenin keskeisiä teoksia yhteistyössä säveltäjän kanssa; näiden joukossa oli merkittävä *[[War Requiem]]in* tulkinta Richard Hickoxin johtaman Lontoon sinfoniaorkesterin kanssa.

Vuonna 1982 Shirley-Quirkista tuli Aldeburghin festivaalin avustava taiteellinen johtaja. Vuodesta 1991 hän työskenteli Baltimoren Peabody Instituten henkilökunnassa. Vuonna 2008 hän osallistui lahjoittajana Barack Obaman kampanjaan. Hän kuitenkin säilytti yhteytensä kotimaahansa ja Britteniin. Vuonna 2006 hänet nähtiin cameoroolissa Edinburghin festivaalilla Brian McMasterin jäähyväiskonsertissa, jossa esitettiin *[[Nürnbergin mestarilaulajat]]*.

## Yksityiselämä
Shirley-Quirk meni vuonna 1955 naimisiin Patricia Hastien kanssa. Tämän kuoltua vuonna 1981 hän solmi uuden avioliiton kapellimestari, oboisti Sara Watkinsin kanssa. Tämäkin avioliitto kesti vaimon kuolemaan (1997) saakka. Shirley-Quirkin kolmas vaimo oli Teresa Perez, jonka kanssa avioliitto solmittiin vuonna 2009. Shirley-Quirkin kuollessa 82-vuotiaana syöpään Perez jäi leskeksi. Shirley-Quirkilla oli ensimmäisestä avioliitosta poika ja tytär; toisesta avioliitosta syntyivät poika ja kaksi tytärtä, joista toinen (Emily) kuoli vuonna 2001 sairastettuaan aplastista anemiaa.

## Lähteet
Jerseyn ilmasto

**Jerseyn ilmasto** on meri-ilmasto lämpimine kesineen ja leutoine talvineen. Havaintokaudella 1985–2015 kuumin kuukausi oli elokuu, jolloin vuorokauden keskilämpötila on 17 celsiusastetta. Kylmin kuukausi oli helmikuu 7 celsiusasteen vuorokauden keskilämpötilallaan. Vuoden keskilämpötila Jerseyllä oli havaintokaudella 1981–2010 12.09 celsiusastetta ja havaintokaudella 1985–2015 12 celsiuastetta. Sateisin kuukausi vuosina 1985–2015 oli joulukuu, jolloin satoi keskimäärin 65,2 millilitraa. Vuotuinen keskisadanta oli 1985–2015 433,6 millilitraa, joka jakautui keskimäärin 36,1 millilitraan per kuukausi.

## Lähteet
Kanzaki

**Kanzaki** () on Japanin kaupunki Kyūshūn saarella Sagan prefektuurissa. Se sijaitsee sisämaassa prefektuurin itäosassa Sagan ja Kurumen kaupunkien välimaastossa. Pohjois–eteläsuunnassa pitkänomaisen kaupungin eteläosa ulottuu Chikugojoelle ja sen viljavalle tasangolle, pohjoisosa nousee vuoristoon, jonka korkein huippu on Sefurivuori. Kanzakissa on 31&nbsp;821 asukasta (huhtikuussa 2018) ja sen pinta-ala on 125,13 neliökilometriä.

Kanzakista on löydetty suurimittakaavainen, noin 2&nbsp;000 vuotta vanha Yayoi-kauden kylä, Yoshinogarin arkeologinen kohde, ja huomattava määrä kauden esineistöä. Edo-kaudella Kanzaki toimi yhtenä Nagasakiin johtavan Nagasaki-kaidō-tien postiasemista (*[[shukuba]]*). Nykyinen Kanzakin kaupunki perustettiin vuonna 2006, kun entiseen Kanzakin maaseutukaupunkiin liitettiin Chiyodan maaseutukaupunki ja Sefurin kyläkunta.

Kanzakia palvelee JR Kyūshūn Nagasaki-päälinja.

## Kuvia

Tiedosto:Yoshinogari-iseki zenkei.JPG|Rekonstruoituja asumuksia Yoshinogarissa
Tiedosto:Yokotake Creek Park in autumn 2016-11-11 03.jpg|Yokotaken kanavapuisto
Tiedosto:Mount Sefuri from Haramaki, Sefuri-machi, Kanzaki city.jpg|Näkymä Sefurivuorelle


## Lähteet

## Aiheesta muualla

* Kaupungin internetsivut
Gumbostrand

**Gumbostrand** on Sipoon kylä Suomenlahden rannalla noin 30 kilometriä Helsingin keskustasta itään.

Kylässä sijaitsee vuonna 2012 Hartwallin entiseen patenttikorkkitehtaaseen avattu taide- ja näyttelykeskus Gumbostrand Konst & Form. Kylässä on kolmiopettajainen ruotsinkielinen alakoulu, jonka yhteydessä toimii liikunta- ja kokouskeskus Gumbotalo (). Kylässä ja sen edustan saarissa on paljon loma-asutusta.

Gumbostrand tuli 1990-luvun taitteessa tunnetuksi Ior Bockin ja hänen seuraajiensa tekemistä kaivauksista ”Lemminkäisen temppelin” löytämiseksi.

## Lähteet

## Aiheesta muualla
Saksalainen tutkimusmatka Tiibetiin 1938–1939

**Saksalainen tutkimusmatka [[Tiibet]]iin 1938–1939** oli Ernst Schäferin johtama tutkimusmatka. Sen varhaisimmat suunnitelmat muodostuivat vuonna 1936, vuotta myöhemmin Ahnenerbe osoitti kiinnostusta matkaan. Heinrich Himmler, joka tunsi vetoa aasialaiseen mytologiaan ja mystiikkaan oli erittäin kiinnostunut ideasta ja halusi Ahnenerben mukaan tutkimusmatkan toteutukseen. Schäfer halusi hoitaa matkan rahoitusasiat itse ilman Ahnenerbeä mihin Himmler suostui, sillä ehdolla että kaikki matkan jäsenet liittyisivät SS-joukkoihin.

Tutkimusmatkan retkikunnan viisi jäsentä olivat Ernst Schäfer, valokuvaaja Ernst Krause, geofyysikko Karl Wienert, logistiikkavastaava Edmund Geer ja antropologi Bruno Beger. Aasiassa he saivat apua paikallisilta, joita oli retkikunnan matkassa jatkuvasti mukana noin kymmenen henkeä.

Alun perin Britannia ei halunnut antaa saksalaisille lupaa kulkea Brittiläisen Intian kautta, mutta myönsi vuonna 1938 luvan olla Sikkimissä kuusi kuukautta. Siellä hän tapasi Sikkimin maharadžan velipuolen, joka onnistui hankkimaan Schäferin retkikunnalle luvan saapua Tiibetiin. Alun perin brittihallinto uskoi saksalaisten tutkimusmatkan olevan pelkkä yritys hankkia tiedustelutietoa Brittiläisestä Intiasta.

Tiibetin rajakaupunkiin Phari Dzongiin retkikunta saapui 27. joulukuuta 1938, mistä he saapuivat pääkaupunki Lhasaan 19. tammikuuta 1939. Alkuperäisen luvan mukaisesti tutkimusmatkailijoiden olisi pitänyt olla Lhasassa vain kaksi viikkoa, mutta Schäfer onnistui pidentämään ajan kahteen kuukauteen.

25. heinäkuuta 1939 saksalaiset matkasivat Kalkuttaan paluuta varten, Schäferin saatua sodan uhasta varoittavan kirjeen isältään. Siellä Schäfer esitteli matkan saavutuksia joihin sisältyi mm. 20&nbsp;000 valokuvaa, noin 2000 kasvien siemennäytettä, 400 antropologista mittausta paikallisista asukkaista sekä useita ympäristössä tehtyä mittausta. Sotavuosina Schäfer työskenteli keräämänsä materiaalin parissa kumppaneineen ja julkaisi useita kirjoja. Matkasta julkaistiin myös kaupallinen dokumenttielokuva.

Matkalta väitetään olevan peräisin myös Rautamiehenä tunnetun meteoriitista valmistetun patsaan, mutta kyseistä patsasta pidetään väärennöksenä.

## Lähteet

## Aiheesta muualla
J. D. McClatchy

**J. D. McClatchy** (12. elokuuta 1945 Bryn Mawr, Pennsylvania – 10. huhtikuuta 2018 New York, New York) oli yhdysvaltalainen kirjallisuuskriitikko ja runoilija. Hän opiskeli Georgetownin ja Yalen yliopistoissa, joista jälkimmäisestä sai filosofian tohtorin arvonsa vuonna 1974. McClatchy julkaisi urallaan kahdeksan runoteosta, joista *Hazmat* (2002) toi hänelle Pulitzer-ehdokkuuden vuonna 2003. Muuhun tuotantoon kuuluu kolme esseekokoelmaa sekä kuusitoista librettoa oopperoihin, joiden säveltäjiin kuuluivat William Schuman, Bruce Saylor, Ned Rorem, Lorin Maazel, Elliot Goldenthal, Tobias Picker ja Michael Dellaira. McClatchy myös toimitti yli kaksikymmentä kirjaa ja äänikirjasarjan.

McClatchy sai Taide- ja kirjallisuuspalkinnon Yhdysvaltain taide- ja kirjallisuusakatemialta sekä Kuvernöörin taidemitalin (2000) Connecticutin osavaltiolta. Hänet valittiin vuonna 1999 Yhdysvaltain taide- ja tiedeakatemian jäseneksi, ja hän toimi sen puheenjohtajana vuosina 2009–2011. Hän teki opetustyötä useissa yliopistoissa. McClatchylla oli aviomies, graafinen suunnittelija Chip Kidd. Hän kuoli 72-vuotiaana syöpäsairauteen.

## Runoteokset
* *Scenes from Another Life* (1981)
* *Stars Principal* (1986)
* *The Rest of the Way* (1992)
* *Ten Commandments* (1998)
* *Hazmat* (2002)
* *Division of Spoils* (2003)
* *Mercury Dressing* (2009)
* *Plundered Hearts: New and Selected Poems* (2014)

## Lähteet